افغانستان جمهور رئیس لیگی، امریکا قوشمه ایالتلری دولت باشلیغی دونالد ترامپ نینگ "افغانستان ییر یوزیدن یوق بولیب کیتردی" دیگن سوزلری نینگ انیقلشتیریشینی خواهله دی.
افغانستان جمهور رئیس لیک دفتریدن بیریلگن یازمه بیاناتده، کابل اداره سی نینگ دیپلوماتیک منبعلر آرقه لی قیلگن چقیریغیده، ترامپ نینگ پاکستان باش وزیری عمران خان بیلن آق اویده بیرگن بیاناتیده "افغانستانده اورشماقچی بولسک بو اورشده بیر هفته ده یوتوق قولگه کیریتر ایدیک بیراق 10 میلیون انساننی اولدیرماقچی ایمس من. اونقه بیر وضعیتده افغانستان ییر یوزیدن یوق بولیب کیتردی..." دیب ایتگن سوزلرینی انقلشتیریب بیریشی خواهلندی.
افغانستان جمهور باشلیغی اشرف غنی نینگ ترامپ نینگ گپلری بیلن علاقه لی خواطرلرینی تیلگه آلگن لیگی معلوم قیلیندی.
"دنیانینگ تاریخی و انتیک شهرلریدن بیرته سی بولمیش افغانستان، اوز تاریخی دوامیده انچه بحراننی برطرف ایتیش گه قادر بولدی" دیب افاده ایتیلدی.
مذکور بیاناتده، خارجی بیر کوچ نینگ مملکت نینگ قسمتی گه اوزگریش کیلتیریشی گه رخصت بیرمسلیکلری افاده ایتیلدی.
"افغانستان حکومتی، امریکا قوشمه ایالتلری نینگ افغانستانده تینچ لیکنی تامین ایتیش بوییچه اورونیشلرینی قولب – قوتله ماقده ایکن چیت ایل دولت باشلیغلری افغانستان رهبرلرینی بیر یاققه تشلب افغانستان نینگ کیله جگینی تعیین قیلالمه یدی" دیب ایتیلگن.
بیاناتده، افغانستان نینگ جهان مملکتلری اینیقسه امریکا قوشمه ایالتلری بیلن همکارلیک و برابرلیکلری نینگ مشترک منفعت و ایککی تامانلمه حرمت بیلن بولگن لیگی بیلدیریلدی.
باشقه تاماندن افغانستان سابق جمهور باشلیغی حامد کرزی، ترامپ نینگ سوزلری بیلن تیگیشلی اوله راق؛
"ترامپ نینگ بیاناتلری امریکا رهبرلری نینگ خلقیمیزگه و اولکه میزگه قرشی ایچیده گیلرینی انعکاس بیرماقده و انسانلرنینگ حیات و شرفلریگه حرمت قیلمه گن لیکلرینی کورستماقده" دیب افاده ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
